CELEX: 62020TN0252
Language: sk
Date: 2020-04-23 00:00:00
Title: Vec T-252/20: Žaloba podaná 23. apríla 2020 – JU a iní/Rada

29.6.2020   
            
            
               SK
            
            
               Úradný vestník Európskej únie
            
            
               C 215/56
            
         
      Žaloba podaná 23. apríla 2020 – JU a iní/Rada
      (Vec T-252/20)
      (2020/C 215/64)
      Jazyk konania: angličtina
      
         Účastníci konania
      
      
         Žalobcovia: JU, JV, JW, JY, JZ, KA, KB (v zastúpení: P. Tridimas, barrister, A. von Westernhagen, a D. Harrison, solicitors)
      
         Žalovaná: Rada Európskej únie
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  zrušil rozhodnutie Rady (EÚ) 2020/135 z 30. januára 2020 o uzavretí Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (1) v rozsahu, v akom ich bez ich súhlasu a bez náležitého postupu zbavilo statusu občanov Únie a práv z toho vyplývajúcich;
               
            
                  —
               
               
                  uložil žalovanej povinnosť nahradiť trovy konania
               
            
         Dôvody a hlavné tvrdenia
      
      Žalobcovia tvrdia, že tým, že ich Rada zbavila ich občianstva Únie a z toho vyplývajúcich základných práv, porušila články 20 a 23 ZFEÚ, článok 50 ZFEÚ, články 39, 40, 45 a 46 a články 7 a 19 Charty, zásady proporcionality, rovnosti zaobchádzania a legitímnych očakávaní.
      Žalobcovia preto tvrdia, že občianstvo Únie predstavuje základný status štátnych príslušníkov EÚ. Ako také má osobnostnú povahu a pokiaľ bolo raz udelené, nemožno ho automaticky odňať odstúpením Spojeného kráľovstva. Žalobcovia tvrdia, že žiadnu osobu nemožno svojvoľne zbaviť občianstva Únie a práv z neho vyplývajúcich.
      
         (1)  Rozhodnutie Rady (EÚ) 2020/135 z 30. januára 2020 o uzavretí Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, Ú. v. EÚ L 29, 2020, s. 1.